Quote:
Original Posted By kelayang123
Hehehe..di rimbo gunung singgalang ambo salamoko..
Iyo satubuh ambo jo pandapek angku di ateh tu namun koreksi saketek yo angku,wakatu zat samato mato tu tuhan alun banamo ALLAH ba kok ado kulimahnyo ALLAH HU?
Bukankah ALLAH HU iko kalimaik pangakuan nur muhammad kapado tuhannyo,setelah jaleh ma ujuang ma pangka,maaf kn ambo angku nan kaji randah ko..salam sembah ampun jo maaf ka datuk ninik kasadoe
Ass ww,,,,,,
Salam sanak,,,,,
Tarimo kasih atas saran dari sanak,
Sabalunnyo awak minta maaf mungkin karano apo yang awak tulih talalu ringkas sahinggo mambuek sanak manjadi salah tafsir.
Mungkin ado eloknyo awak bukak saketek tentang janjang kaji samulo jadi ko sanak,mudah-mudahan lai basarobok apo-apo yang tersirat dipengetahuan samulo jadi ko,tapi sabalunnyo maaf sanak awak kurang sapandapek dengan pernyaataan sanak yang babunyi satelah jaleh ma ujuang ma pangka,karano manurui pamahaman awak Nan dari pangka itulah nan di ujuang bagitu juo nan di ujuang akan kambali ka pangka.
Hakikatnyo Zat Al-haqq ditajallikanNYO Diri-NYO dari satu martabat ka martabat salanjuinyo sampai babantuak nyato manusia babadan Ruhani & Jasmani.
Berdasarka firman Allah :''INNA LILLAH WA INNA ILAIH RAJI'UN''
*SASUNGGUAHNYO ASAL DIRIMU ITU DARI ALLAH DAN HENDAKLAH KEMBALI PULANG KAPADO-NYO*.
Oleh karano itu wujud atau lahiriah kito bukan sakali-kali diri kito.Tatapi hakikat sabananyo diri kito marupokan PANTULAN SIFAT ALLAH SAMATO-MATO.
Diri sifat yang ditajallikan untuak manyatokan sifat-NYO sandiri.
Allah ta'ala mamuji Diri-NYO dengan Asma-NYO sandiri, & Allah ta'ala manguji Diri-NYO sandiri dengan Af'al-NYO sandiri.
Sasungguahnyo tidak ado sasuatu apopun pado diri kito kecuali DIRI SIFAT ALLAH,Tuhan semesta Alam samato-mato.
Allah ta'ala mahilang lanyap maliputi sakalian Alam mamanuahi sagalo ronggo.
Kamapun kito bapaliang disitu ado wajah Allah.
Baiaklah awak bukak saketek apo nan awak ketahui tentang pengetahuan samulo jadi,,,,.
Samaso alun barbalun Zat samato-mato-
Alun tajadi kulimah lailahaillallah-
Balun badiri Muhammadur rasulullah-
Alun tajadi Alam nan laweh-
Limbago Muhammad alun batompo-
Alun tajadi Ar'sy alun ado kursy-
Alun banamo Mim-Ha-Mim-Dal-
Balun barupo Api-Aia-Angin-Tanah-
Alun ado sarugo jo narako-
LImbago Adam balun batompo-
Diri Empunyo Diri (Zat Al-haqq) adolah dengan Dia samato-mato yang dinamokan Diri sandiri,pado maso iko Zat Al-haqq alun ba sifat,tiado Asma,tidak ado Af'al & tidak ado apopun kecuali hanyo Zat mutlak samato-mato.Mako badirilah Zat itu dengan Dia samto-mato.keadaan itu dinamokan AYN AL-KAFUR & Diri Zat dinamokan KUNH ZAT.
Zat Al-haqq ingin memperkenalkan Diri-NYO mako Zat Al-haqq ba ta'akul & ditajallikan-NYO Diri-NYO yang mangakibatkan tajadinyo NUR MUHAMMAD yang manjadi Ayn tsabitah yang marupokan rasio kajadian sagalo alam wujud iko dalam bantuak nyato/Ayn Al'karjiyah sampai pado akhirnyo.
Alamnyo Alam lahut-
Martabatnyo banamo Martabat Zat-
Kulimahnyo Allahu
Rasionyo Mim,,,
Mim itu Nur/Api kamanjadi Darah,Hayai dek kito.
Wassalam,,,,,,,,,
Ana kana mukmininna,,,,,,,,,,
ita_Latn eng_Latn min_Latn min_Latn min_Latn ltz_Latn min_Latn min_Latn min_Latn min_Latn min_Latn hau_Latn min_Latn min_Latn min_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bos_Latn ace_Latn min_Latn ace_Latn kam_Latn